Discussió:Blatodeus

message: Uns dels punts febles de Viquipèdia és que s'utilitzin noms no científics pels grups d'animals. Aquí tenim un exemple de la confusió que això pot causar. En alguns punts dels PPCC, una Panerola és un crustaci isòpode terrestre (=Porquet de St. Antoni) i de ben segur que en altres llocs existeixen altres noms per aquests insectes; no sé si en altres llocs una panerola serà un escarabat de cuina, pot ser sí. Si no es vol utilitzar noms científics, al menys utilitzeu noms científics catalanitzats; aquests article s'hauria de titular Blatodeus (de Blattodea), però panerola crea confusió. --Xvazquez 09:15, 24 juny 2007 (CEST)
replies: text: D'acord amb en Xvazquez. Caldria desambiguar el terme perquè Panerola és com s'anomena a l'insecte en alguns llocs, però també a un crustaci en altres llocs.--Peer 00:34, 13 ag 2007 (CEST)
replies: text: :Panderola fa referència a l'escarabat de cuina i es gasta al País Valencià i Panerola fa referència a les cuques molles i s'utilitza a altres punts dels PPCC. Eixe és el problema, que s'han utilitzat dos paraules semblants per a animalots diferents i no el fet de gastar noms científics o corrents. La meua opinió és que sempre que hi haja un nom corrent per a una espècie, cal utilitzar el nom corrent. Igualment que tenim una entrada per a Gos i no per a "canis lupus familiaris" (o "canis familiaris", que els científics no s'hi posen d'acord). La solució seria fer-ne dos articles.
Podeu anar a Ajuda:Pàgina de desambiguació per veure com es resolen els casos de polisèmia en la Viquipèdia. 88.19.141.33 15:45, 22 ago 2007 (CEST)
El que ha fet els canvis tan forts havia de justificar alguna cosa abans, no? 88.19.143.208 23:25, 30 ago 2007 (CEST)

text: He agafat la Història Natural dels Països Catalans per sortir d'aquestes "batalletes" que caldria fer amb més fonamentació. L'usuari 81.33.4.239 té raó en el que comenta en que no són escarabats, i citar de manera vaga altres viquipèdies no és raó suficient perquè hi ha errors per tot arreu. Dins la diversitat de noms vulgars, si aquests han fer referència a noms científics, caldria que l'article orientés en aquest sentit. Per tant, l'article d'acord amb el DIEC s'anomena panerola i d'acord amb els diccioanris i també amb la Història Natural, se'l relaciona amb l'ordre Blattodea.--Peer 11:08, 31 ago 2007 (CEST)

message: D'acord amb el DIEC , una panerola, en el sentit d'escarabat de cuina, és el Blatta orientalis, no l'ordre sencer. El Termcat recull el nom de les tres espècies que hi ha esmentades a l'article però tampoc diu que sigui sinònim de l'ordre sencer (com a molt de la família dels blàtids, i especialment un parell d'espècies). Aleshores crec que el nom principal d'aquest article, que parla de l'ordre dels blatodeus, hauria de ser el nom de l'ordre.--Pere prlpz 12:06, 31 ago 2007 (CEST)
replies: text: Crec que la Història Natural que va editar Enciclopèdia Catalana, malgrat errors, és un gran referent. I si ells usen panerola per anomenar de manera vulgar tot l'ordre dels blatodeus (Blattodea), endavant! A més, el DIEC, en el tema de la biologia està poc desenvolupat. I en aquest terme, fixa't que fa una interpretació diferent entre panerola i escarabat de la cuina (per acabar-ho de complicar).--Peer 15:27, 31 ago 2007 (CEST)
thread_title: Abast del terme

message: Bé, que fem doncs amb el títol de l'article? Si cal fer una votació, fem-la. --Xvazquez 11:47, 20 oct 2007 (CEST)
replies: text: Cada cop sóc més partidari dels noms catalanitzats que deriven dels noms científics, que són més precisos i així evitem la imprecisió dels noms vulgars, que a més varien segons els llocs.--Peer 15:31, 20 oct 2007 (CEST)
replies: text: :Els noms catalanitzats només es fan servir en qualsevol enciclopèdia si no n'existeixen de vulgars. No hi ha res que no es pugui resoldre desambiguant. La pàgina "panerola", per exemple, es pot desambiguar a "escarabat de cuina" (monosèmic), "porquet de sant Antoni" (monosèmic) i els dos gèneres d'insecte Periplaneta i Blatta. 80.31.233.202 15:48, 20 oct 2007 (CEST)
replies: text: ::Si per nom catalanitzat us referiu al nom català de l'ordre (blatodeus) em sembla una bona solució, sobretot perquè és correcta i precisa. Panerola hauria de ser una pàgina de desambiguació. Escarabat de cuina, d'acord amb el DIEC, hauria d'anar sobre el Blatta orientalis.--Pere prlpz 17:40, 20 oct 2007 (CEST)
replies: text: :::Totalment d'acord: Panerola desambiguació que ens dugui als diferents articles. Qui ho fa? --Xvazquez 18:41, 20 oct 2007 (CEST)
El DIEC(2) dóna les següents definicions de l'entrada panerola:
*1 f. [LC]  [ZOI] Porquet de Sant Antoni.
*2 f. [ZOI] Insecte dictiòpter domèstic dels gèneres Periplaneta, Blatta o Blattella.
*3 f. [ZOI] [LC] Escarabat de cuina.
L'Enciclopèdia Catalana diu de panerola:
*Escarabat de cuina
*Nom donat a diversos crustacis isòpodes de la família dels oníscids que pertanyen als gèneres Oniscus, Armadillium i Porcellio
*Panerola de mar. Isòpode marí de l'espècie Sphaeroma serrata, d'abdomen bombat i cos cuirassat, que en actitud defensiva esdevé esfèric.
És evident que cap abasta tot l'ordre dels blatodeus; per tant, llegides les opinions exposades més amunt, i d'acord amb el principal editor d'aquest article (Bestiasonica), reanomeno l'article a blatodeu, amb fusió d'historials i refaré l'article panerola com a desambiguació. --Xvazquez (discussió) 18:45, 24 feb 2008 (CET)

text: Només m'agradaria afegir que la panerola de cuina és al nostre entorn Blatella germanica i no qualsevol membre del gènere, tot i que formi part també d'aquest taxon. --Bestiasonica (discussió) 19:08, 24 feb 2008 (CET)
Estic emprenyada perquè jo buscava la panerola i no l'he trobat. Hem sembla molt malament.
estic molt dacord amb tu, a mi també em sembla molt malament!
thread_title:  Finalment, què?